| **Juozas Skirmantas Paukštys** |
| --- |
| Gimė | 1950 m. sausio 6 d.Kaune |
| Mirė | 2008 m. gruodžio 2 d. (58 metai)Kaune |
| Tėvas | Juozas Paukštys |
| Sutuoktinis (-ė) | Fausta |
| Vaikai | Skirmantas |
|  |
| Veikla | gydytojas, žurnalistas, Lietuvos ir Kauno miesto politinis bei visuomenės veikėjas |
| Partija | 
* 2002 m. Tvarka ir teisingumas;
* 2005 m. Lietuvos socialdemokratų partija.

 |
|  |
| Alma mater | 
* 1974 m. Kauno medicinos universitetas;
* 2001 m. Kauno technologijos universitetas.

 |

**Juozas Skirmantas Paukštys** (1950 m. sausio 6 d. Kaune – 2008 m. gruodžio 2 d. Kaune) – gydytojas, žurnalistas, Lietuvos ir Kauno miesto politinis bei visuomenės veikėjas.

Biografija
----------

Tėvas – Juozas Paukštys. Tėvo broliai buvo aukšto rango dvasiškiai – teologijos profesorius Jonas Paukštys ir kunigas salezietis Bronislovas Paukštys.

1957–1967 m. mokėsi Kauno 5-ojoje vidurinėje mokykloje. 1967–1974 m. studijavo Kauno medicinos institute, gydytojas, 1998–2001 m. – Kauno technologijos universitete, vadybos mokslo magistras.

1974–1975 m. Kauno kūno kultūros dispanserio funkcinės diagnostikos gydytojas. 1976–1980 m. Kauno 2-osios klinikinės ligoninės Reanimacijos skyriaus vedėjas. 1980–1987 m. LKKI Sporto medicinos katedros vyr. dėstytojas.

1987–1990 m. Kauno Raudonojo Kryžiaus klinikinės ligoninės Priėmimo skyriaus vedėjas. 1991–1998 m. II vidaus ligų skyriaus vedėjas. Nuo 1998 m. gruodžio 4 d. iki 2008 m. gruodžio mėn. VšĮ Kauno Raudonojo Kryžiaus klinikinės ligoninės direktorius – vyriausiasis gydytojas.

Sutuoktinė Fausta, vaikai Skirmantas (g. 1974), Laura (g. 1978).

Visuomeninė ir politinė veikla
------------------------------

2002–2005 m. Liberalų demokratų partijos narys. 2003–2004 m. ir 2007 m. (LSDP sąraše, mandato atsisakė) Kauno miesto savivaldybės tarybos narys. LR Seimo sveikatos komiteto neetatinis ekspertas, Sveikatos apsaugos ministerijos kolegijos narys.

1995–1998 m. „LKKI Atletas" sporto klubo prezidentas. 1999–2000 m. Rotary klubo „Kauno tauras" prezidentas ir narys. Etnokultūrinio žurnalo „Suvalkija" vyriausiasis redaktorius, žurnalo „Lietuvos bendrosios praktikos gydytojas" redakcinės kolegijos, Lietuvos žurnalistų sąjungos ir Lietuvos nepriklausomųjų rašytojų sąjungos (2008) narys.

Lietuvos ligoninių asociacijos prezidentas. Nusipelnęs Lietuvos sveikatos apsaugos darbuotojas (2006 m.). Apdovanotas *Paul Harris Fellow* ordinu (2000 m.), II laipsnio Santakos garbės ženklu (2006 m.), Nusipelniusio Lietuvos sveikatos apsaugos darbuotojo ženklu (2006 m.). 2003 m. savaitraštis „Lietuvos sveikata" suteikė Geriausio Lietuvos sveikatos gydymo įstaigos vadovo vardą.

Daugelio vadovėlių, knygų sveikatos apsaugos, istorijos, kraštotyros, kultūros temomis autorius bei sudarytojas. Paskelbė apie 70 publikacijų periodikoje.

Bibliografija
-------------

* Gydomoji kūno kultūra sergant vidaus ligomis. – 1982;
* Bronislovas Paukštys, 1897–1966 : [kunigas salezietis, žydų gelbėtojas Antrojo pasaulinio karo metais]. – K.: Atmintis, 1996;
* Džiaugiuosi galėdamas padėti. – K.: Arx Baltica, 2005. – 223 [1] p.: iliustr. ISBN 9955-638-19-2;
* Kaunas: Raudonojo Kryžiaus klinikinė ligoninė. – K.: Arx Baltica, 2006. – 126 [2] p.: iliustr. ISBN 9955-638-50-8;
* Rotary klubas „Kauno tauras": misija – tarnauti visuomenei. – K.: Arx Baltica, 2007. – 119 [1] p.: iliustr. ISBN 978-9955-638-89-6 ;
* Mes. – I dalis, 2008. – 240 p.;
* Vytautas Bimba (bendraautoris). – 2002;
* Nota bene: (aforizmai, sentencijos). – K.: UAB „IVT", 2002. – 222 [1] p. ISBN 9955-9571-0-7;
* XX amžiaus aforizmai ir mintys. – K.: Arx Baltica, 2005. – 344 [2] p. – ISBN 9955-638-20-6.

Šaltiniai
---------

1. ↑   Archyvuota kopija 2008-12-05 iš Wayback Machine projekto.
2. ↑   Archyvuota kopija 2009-03-09 iš Wayback Machine projekto.
3. ↑
4. ↑   Archyvuota kopija 2016-03-05 iš Wayback Machine projekto.
5. ↑

Nuorodos
--------

* Nostalgija aristokratiškajam Kaunui // Nemunas, 2006 m. lapkričio 16 d. Nr.40 (128–569)  Archyvuota kopija 2016-03-08 iš Wayback Machine projekto.;
* Kauno Raudonojo Kryžiaus klinikinei ligoninei – 100.